stanford-oval/wikipedia huggingface dataset:
Hati

| Hati |
| --- | --- |

Löytäminen
Löytäjät:  Scott S. Sheppard, David C. Jewitt, Jan T. Kleyna
Löytöaika:  12. joulukuuta 2004
Kiertoradan ominaisuudet
Planeetta:  Saturnus
Eksentrisyys:  0,3728
Kiertoaika:  1 039,03 d
Inklinaatio:  164,955°
Fyysiset ominaisuudet
Päiväntasaajan halkaisija:  ~6 km
Keskitiheys:  2.3 g/cm3
Albedo:  0.04
Hati on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004.
Hatia kutsuttiin alun perin nimellä S/2004 S14. Kuun nimi tulee skandinaavien mytologiasta, jossa Hati on jättiläissusi, joka jahtaa Kuuta taivaalla. Kuu on Mundilfarin lapsi ja tarinan mukaan Hati syö Kuun Ragnarökin koittaessa.
Gwydion

E. Wallcousins: Gwydion lyö Pryderin kaksintaistelussa.
Gwydion on walesilaisessa Mabinogion-tarusikermässä jumalatar Dônin poika, velho, taikuuden ja runouden mestari sekä varsin arveluttava hahmo.  Gwydion auttoi veljeään Gilfaethwyä raiskaamaan heidän enonsa kuningas Mathin palvelustytön. Rangaistuksena tästä Gwydion joutui elämään vuoroin uroshirvenä, emakkona ja sutena. Myöhemmin hän toimi sisarenpoikansa Lleu Llaw Gyffesin ovelana kasvatti-isänä ja suojelijana. Lleu oli Gwydionin sisaren Arianrhodin ei-toivottu lapsi, joka oli syntynyt, kun hänen neitsyyttään testattiin.
Gwynne Evans

| Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Mitalit> Maa:   Yhdysvallat. Olympialaiset .Miesten uinti | Maa:   Yhdysvallat> .Miesten uinti |
| --- | --- | --- | --- |
|  Pronssia | St. Louis 1904 | 4 × 50 m jaardin vapaauintiviesti |  |
Miesten vesipallo
|  Pronssia | St. Louis 1904 | joukkuekilpailu |  |
Gwynne Evans (3. syyskuuta 1880 Missouri, Yhdysvallat – 21. tammikuuta 1965 Yhdysvallat) oli yhdysvaltalainen uimari ja vesipalloilija. Hän kilpaili vuoden 1904 kesäolympialaisissa Saint Louisissa. Hän sai kisoissa pronssia sekä vesipallokilpailussa että 4 × 50 jaardin vapaauintiviestissä.
From the Midst of the Battle

| From the Midst of the Battle Deuteronomium |
| --- | --- | --- |

Studioalbumin tiedot
 Äänitetty : Drum Forest Studio
 Julkaistu: 13. elokuuta 2008
 Tuottaja(t): Mikko Härkin & Deuteronomium
 Tyylilaji: Death metal
 Kesto: 47.18
 Levy-yhtiö: Bullroser Records
Listasijoitukset
 11# Suomen virallinen lista   6# Rumbalista
Deuteronomiumin muut julkaisut
| Here to Stay 1999 | From the Midst of the Battle 2008 | Retaliatory Strike 2009 |
From the Midst of the Battle on jyväskyläläisen death metal -yhtye Deuteronomiumin kolmas studioalbumi, joka julkaistiin 13. elokuuta 2008. Albumin julkaisi Bullroser Records, ja tyyliltään albumi tekee paluuta yhtyeen varhaisaikojen tyyliseen death metaliin, unohtamatta melodioita ja jazzvaikutteita. Julkaisuviikolla 34 From the Midst of the Battle meni sijalle 11 Suomen virallisella listalla ja toisella viikolla sijalle 16.
Äänitys

Maaliskuussa 2008 Deuteronomium ilmoitti olevansa studiossa nauhoittamassa uutta albumia ensimmäisen kerran sitten 1999 ilmestyneen Here to Stay -albumin. Albumin rajoitettu, ennakkoon tilattava special edition -painos julkaistaan kirjamaisessa erikoispakkauksessa, joka sisältää cd:n lisäksi dvd-taltioinnin yhtyeen konsertista Heinolan True Attitude -tapahtumassa, studiopäiväkirjan ja Sveitsin Elements of Rock -konserttimatkan dokumentin. Albumilla vierailevat muiden muassa Christian Palin (Random Eyes), Oula Siipola (Lumina Polaris), Kristiina Holländer, Mikko Härkin (ex-Sonata Arctica, Mehida) ja Claudio Enzler (Sacrificium). Studiopäiväkirjansa mukaan albumilla yhtye palaa lähemmäs demoaikojensa raakaa death metal -tyyliä. "Tales from the Midst of the Battle" on yli 17-minuuttinen, moniosainen kappale, jota yhtye nimittää "jazzodysseiaksi" kokeellisen otteen vuoksi. Haastatteluissa yhtye on kertonut, että kappaleen jotkut osat ja sanoitukset kirjoitettiin jo vuonna 1996. Albumin kantavat teemat on taistelu ja sodankäynti.
Vastaanotto

24. heinäkuuta 2008 albumin kappaleita soitettiin Metalliliitto-radio-ohjelmassa, ja juontaja Matti Riekki sanoi siitä: "Voisin julistaa tämän levyn kuluvan vuoden parhaimpien joukkoon." Kappaleita on soinut myös Radio Rock -radioasemalla.
Albumi meni Suomen virallisella listalla sijalle 11 viikolla 34. Viikolla 35 sijoitus oli 16. Viikolla 34 Rumba-lehden albumilistalla, joka perustuu yli 30. albumien myymiseen erikoistuneen liikkeen myyntilukuihin, From the Midst of the Battle oli sijalla 6. Inferno-lehden 59. numerossa oli basisti Manu Lehtisen haastattelu, ja julkaisun albumiarvioissa albumi sai 4.5 pistettä 5:stä. Arviossa annettiin erityismaininnat albumin "tapporiffeille" ja J.J. Kontoniemen rumputyöskentelylle. Muista lehdessä arvioiduista albumiistä vain toinen sai lisäksi yhtä korkean pistemäärän. Imperiumi.netin arvostelussa albumi sai 8,5 pistettä 10.stä ja valittiin viikon albumiksi. Tero Lassila kirjoittaa arviossaan , että yhtye "vetää oikein mureasti makoisaa heavyn ja tanakkaa deathin sekaista mäiskettään, jossa on runsaita annoksia melo-deathia, mutta sillä perinteisemmällä, eikä niin kuluneella reseptillä." ja lisäksi:
»Yhtyeen melodiataju on lähentelee paikoin erinomaista, kokemus kuuluu ja tuntuu levyä pureskellessa. Metalliset arvot kuuluvat musiikissa hienosti ja biisimateriaali on ihailtavan eheää ja harkittua, eikä riffejä ja melodioita ole tuosta vaan niputettu peräkkäin. Deathmetallimaisia riffejä on myös miellyttävän runsaasti, eikä tuotanto menetä missään vaiheessa niin sanotusti pohjaansa. Mainittavampaa omaperäisyyttä ei juuri ole, mutta hyvin tehty, eikä missään nimessä muilta suoraan ripattu tiukka paahto kaikkine herkkuineen ja sävellyksineen vain yksinkertaisesti toimii kuin se vanha junan vessa. Mutta ei onneksi haise yhtä pahalle. 17-minuuttisen päätösraita Tales From The Midst of The Battlen eeppinen ote ja kiemurat puristavat otteessaan ja biisin päättyminen tuntuu rikokselta.» 
(Tero Lassila albumista Imperiumi.netin arviossa.)
Desibeli.netin kirjoittaja Mika Roth valitsi From the Midst of the Battlen mukaan 12 muun maininnan arvoisen albumin kanssa sivuston syyskuun 2008 Metallikooste-listalle 1. syyskuuta 2008. Roth kirjoittaa: "Deuteronomium on tämänkertaisen kiekkopinon ehdotonta eliittiä ja yhtyeen murskaava death, jota on jalostettu myös runsailla thrash annoksilla, uppoaa vastustamattomalla voimalla otsalohkoon. "
Kappaleet

Fields of War – 5.20
3:16 – 4.00
Defending the Faith – 4.13
Song of the Saved – 2.07
Lost Indeed – 3.44
Hail to the King – 2.58
A Thorn Through Your Flesh – 2.41
Holy War, Holy Violence – 4.58
Tales from the Midst of the Battle – 17.19
Muusikot

Miika Partala – laulu, kitara
Manu Lehtinen – basso
Kalle Paju – kitara
Janne-Jussi Kontoniemi – rummut
Arvostelut

Imperiumi: 8½/10
Aiheesta muualla

From the Midst of the Battle Discogsissa. (englanniksi)
Albumi From the Midst of the Battle Encyclopaedia Metallum -sivustolla (englanniksi)
Ginirommi

A Gin hand
Ginirommi (lyhenteeltään gini) on rommipeleihin kuuluva kahden hengen korttipeli, jossa kerätään kolmen tai neljän samanarvoisen kortin ryhmiä tai vähintään kolmen kortin värisuoria.
Aiheesta muualla

Ginirommin säännöt (Arkistoitu – Internet Archive)
Useamman pelaajan ginirommi (Arkistoitu – Internet Archive)
Geovanni

| 0 | 1 | 2 |
| --- | --- | --- |

Henkilötiedot
Koko nimi: Geovanni Deiberson Maurício
Syntymäaika: 11. tammikuuta 1980 (ikä 44)
Syntymäpaikka: Acaiaca, Minas Gerais, Brasilia
Pelipaikka: hyökkäävä keskikenttä, hyökkääjä
Pituus: 172 cm
Seura
Seura: San Jose Earthquakes
Pelinumero: 77
Seurat
| Vuodet | Seura | O (M) |
| 1997–2001 1998–1999 2001–2003 2003 2003–2006 2006–2007 2007–2008 2008–2010 2010– |  Cruzeiro →  América (laina)  Barcelona → Benfica (laina)  Benfica   Cruzeiro  Manchester City  Hull City  San Jose Earthquakes | 45 (11) 25 (4) 26 (1) 17 (3) 101 (17) 12 (2) 19 (3) 60 (11) 8 (1) |
Maajoukkue
| 2000 2001 |  Brasilia U23  Brasilia | 6 (0) 1 (0) |
 Seurajoukkueuran tilastot kattavat vain kansalliset sarjat, päivitetty 9. lokakuuta 2010.
Geovanni Deiberson Maurício eli Geovanni (s. 11. tammikuuta 1980 Acaiaca, Minas Gerais, Brasilia) on brasilialainen jalkapalloilija. Pelipaikaltaan Geovanni on hyökkäävä keskikenttäpelaaja, mutta hän pystyy pelaamaan myös puhtaasti hyökkääjänä. Hän edustaa Major League Soccerin San Jose Earthquakesiä.
Pelaajaura > Seurajoukkueura

Cruzeirossa pelatessaan Geovannista uskottiin tulevan todellinen supertähti Brasilialle. Hänet lainattiin América Mineirolle kaudeksi 1998–1999 ja lopulta espanjalainen FC Barcelona hankki hänet riveihinsä 18 miljoonan euron siirtosummalla.
Vuonna 2003 Geovanni vuokrattiin SL Benficalle Portugaliin, ja lopulta Benfica päätyi ostamaan hänet kokonaan riveihinsä hyvien näyttöjen vuoksi. Benficassa Geovanni viihtyi 2003–2006, kunnes hän palasi kotimaahansa, ja entiseen seuraansa Cruzeiroon. Cruzeirossa Geovanni pelasi vain 12 ottelua, kunnes siirtyi kesäkuussa 2007 Englantiin, Manchester Cityn riveihin, jossa hän pelasi 19 ottelua ja teki 3 maalia. Kesällä 2008 Geovanni siirtyi nousijajoukkue Hulliin, jossa hän saman tien ottelussa Fulhamia vastaan teki Hull Cityn kaikkien aikojen ensimmäisen Valioliiga-maalin.
Elokuussa 2010 Geovanni siirtyi yhdysvaltalaiseen San Jose Earthquakesiin, jossa hänestä tuli seuran historian ensimmäinen niin sanottu designated player.
Pelaajaura > Maajoukkueura

Geovanni oli edustamassa Brasilian alle 23-vuotiaiden joukkuetta vuoden 2000 kesäolympialaisissa. Brasilia voitti kaikki alkulohkonsa ottelut, mutta hävisi puolivälierissä Kamerunille, joka voitti myöhemmin olympiakultaa. Miesten joukkueessa Geovanni debytoi vuonna 2001 Copa America -turnauksessa.
Aiheesta muualla

Kuvia tai muita tiedostoja aiheesta Geovanni Wikimedia Commonsissa
Geovannin profiili San Jose Earthquakesin sivustolla (Arkistoitu – Internet Archive)
Brasilian joukkue – Kesäolympialaiset 2000
1 Helton |
2 Baiano |
3 Bilica |
4 Álvaro |
5 Marcos Paulo |
6 Aurélio |
7 Ronaldinho |
8 Fabiano |
9 Edu |
10 Alex |
11 Geovanni |
12 Roger |
13 André Luís |
14 Lúcio |
15 Mozart |
16 Athirson |
17 Lucas |
18 Costa |
Valmentaja Luxemburgo
Brasilian joukkue – Copa América 2001
1 Marcos |
2 Belletti |
3 Cris |
4 Roque Júnior |
5 Costa |
6 Roger |
7 Geovanni |
8 Emerson |
9 Guilherme |
10 Juninho Paulista |
11 Denílson |
12 Dida |
13 Alessandro |
14 Luisão |
15 Juan |
16 Júnior |
17 Juninho Pernambucano |
18 Rochemback |
19 Fernando |
20 Alex |
21 Ewerthon |
22 Jardel |
Valmentaja Scolari
Giánnis Antetokoúnmpo

| Giánnis Antetokoúnmpo |
| --- | --- |
 Antetokoúnmpo vuonna 2022.
Henkilötiedot
Koko nimi:  Giánnis Antetokoúnmpo
Syntynyt: 6. joulukuuta 1994 (ikä 29) Ateena, Kreikka
Kansalaisuus:   Kreikka
Koripalloilija
Lempinimi:  "Greek Freak"
Pelipaikka:  Pieni laitahyökkääjä
Pituus:  211 cm
Paino:  109,8 kg
Nyk. joukkue:  Milwaukee Bucks
Sarja:  NBA
NBA-varaus:  15. varaus 2013 (Milwaukee Bucks)
Pelaajaura
Seurajoukkueet
2012–2013 2013–:  Filathlitikos BC Milwaukee Bucks
Maajoukkueet
:   Kreikka
Aiheesta muualla
FIBA
Giánnis Oúgko Antetokoúnmpo  (kreik. Γιάννης Ούγκο Αντετοκούνμπο, [ˈʝanis a(n)detoˈku(m)bo]; synt. Adetokumbo, s. 6. joulukuuta 1994 Ateena) on kreikkalainen koripalloilija, pelipaikaltaan iso laitahyökkääjä eli powerforward. Hän on edustanut vuodesta 2013 lähtien NBA-liigassa pelaavaa Milwaukee Bucksia, joka varasi hänet vuoden 2013 NBA:n varaustilaisuudessa ensimmäisen kierroksen 15. pelaajana.
Pitkästä ja vaikeasta sukunimestään johtuen Antetokoúnmpoa kutsutaan Pohjois-Amerikassa usein lempinimellään "Greek Freak". Hänen alkuperäinen sukunimensä on Adetokumbo, joka kirjoitetaan kreikkalaisin kirjaimin Αντετοκούνμπο; tämä latinisoidaan kirjain kirjaimelta Antetokoúnmpo.
Ammattilaisura

Ennen NBA-varaustaan Antetokoúnmpo pelasi Kreikan toiseksi korkeimmalla sarjatasolla Filiathlikosin joukkueessa. Isokokoinen ja atleettinen Antetokoúnmpo herätti kykyjenetsijöiden kiinnostuksen pelatessaan Kreikan juniorimaajoukkueissa, ja hänestä tuli ykköskierroksen varaus pitkälti valtavan potentiaalinsa ansiosta.
Antetokoúnmpo osoitti hänen valmiuttaan epäilleiden olleen väärässä pelattuaan heti varauksensa jälkeisenä vuotena koko kauden NBA:ssa. Hän pelasi NBA:n tähdistöottelussa vuosina 2017 ja 2018, ja molempina kausina hänet valittiin liigan kakkostähdistökentälliseen. Vuonna 2019 hänet valittiin NBA:n arvokkaimmaksi pelaajaksi ja ykköstähdistökentälliseen, ja hän pelasi myös tähdistöottelussa.
Kesällä 2021 Antetokoúnmpo ja Bucks etenivät NBA:n loppuotteluihin, joissa seura voitti ensimmäisen mestaruutensa 50 vuoteen voitettuaan Phoenix Sunsin 4–2-otteluvoitoin. Antetokoúnmpo heitti mestaruuden ratkaisseessa ottelussa 50 pistettä, ja hänet palkittiin NBA:n finaalien arvokkaimpana pelaajana.
Perhe

New York Knicks varasi Antetokoúnmpon isoveli Thanásiksen vuoden 2014 NBA:n varaustilaisuuden toisella kierroksella, 51. pelaajana. Kaudella 2019–2020 molemmat pelaavat Milwaukee Bucksissa.
Antetokoúnmpon vanhemmat ovat Nigeriasta, vuonna 2017 kuollut isä Charles Adetokunbo oli etniseltä taustaltaan joruba ja äiti Veronica puolestaan igbo. Helmikuussa 2020 syntyi Antetokoúnmpon ja kumppaninsa Mariah Riddlespriggerin esikoispoika Liam Charles.
Aiheesta muualla

Kuvia tai muita tiedostoja aiheesta Giánnis Antetokoúnmpo Wikimedia Commonsissa
Strozyk, Matias: MM-koripallon ylivoimaisin pelaaja ei olisi jättänyt kisoja väliin mistään hinnasta – kreikkalainen ihmepoika ponnahti rihkamakauppiaasta NBA:n kuumimmaksi nimeksi YLE Urheilu 3.9.2019
Oivio, Janne: Rihkamakauppias löydettiin pelaamasta kadulla – nyt USA:n valloittanut urheilutähti solmi kaikkien aikojen ökysopimuksen (Julkaistu alun perin 6.12.2017 Urheilulehden numerossa 49/2017.) Ilta-Sanomat.  18.12.2020. Viitattu 18.12.2020.
Milwaukee Bucks – NBA:n mestari 2021
0 Donte DiVincenzo ·
3 Elijah Bryant ·
5 Jeff Teague ·
7 Bryn Forbes ·
9 Bobby Portis ·
11 Brook Lopez ·
13 Jordan Nwora ·
15 Sam Merrill ·
17 P. J. Tucker ·
21 Jrue Holiday ·

22 Khris Middleton ·
24 Pat Connaughton ·
25 Mamadi Diakité ·
34 Giánnis Antetokoúnmpo ·
43 Thanásis Antetokoúnmpo ·
44 Justin Jackson ·
66 Axel Toupane

Päävalmentaja Mike Budenholzer 

Apuvalmentajat Vin Baker · Mike Dunlap · Chad Forcier · Darvin Ham · Charles Lee · Josh Oppenheimer · Patrick St. Andrews · Ben Sullivan
Gorno-Altaisk

| Gorno-Altaisk (Горно-Алтайск) Улулу Алтай, Ululu Altai |
| --- | --- |
 Gorno-Altaiskin keskikaupunki
 vaakuna
 Gorno-Altaisk
 Koordinaatit: 51°57′N, 86°06′E 
Valtio:  Venäjä
Federaatiosubjekti:  Altain tasavalta
ISO 3166-2 -tunnus:  RU-AL
Pinta-ala:  
 – Kokonaispinta-ala:  91 km²
Väkiluku (2010):  56 933
Aikavyöhyke:  UTC+7 (MSK+4)
 
 http://www.gornoaltaysk.ru/ 
Infobox OKVirheellinen NIMI-arvo: 
Gorno-Altaisk (altaiksi Улулу Алтай, Ululu Altai, venäjäksi Го́рно-Алта́йск) on noin 206 000 asukkaan Altain tasavallan pääkaupunki ja samalla myös ainoa kaupunki. Vuonna 2010 kaupungissa oli 56 933 asukasta. Kaupunki sijaitsee Maymanlaaksossa.
Kaupungissa on lentokenttä, teatteri, yliopisto ja aluemuseo. Lähin rautatieasema on 96 kilometrin päässä sijaitseva Bijsk.
Muuta

Arnold Meri asui vuodesta 1951 vuoteen 1956 Gorno-Altaiskissa, jossa suunnitellaanmilloin? hänelle nimettäväksi yhtä katua.
Ortodoksinen kirkko Gorno-Altaiskissa.
Kaupunki nähtynä ympäröiviltä kukkuloilta.
Aiheesta muualla

Kuvia tai muita tiedostoja aiheesta Gorno-Altaisk Wikimedia Commonsissa
Guadalajara (Espanja)

| Guadalajara |
| --- | --- |
 Kaupunki ilmasta kuvattuna
 lippu:  vaakuna
 Guadalajara
 Koordinaatit: 40°37′59″N, 3°10′0″W 
Valtio:  Espanja
Itsehallintoalue:  Kastilia- La Mancha
Maakunta:  Guadalajara
Comarca:  La Alcarria
Hallinto:  
 – Hallinnon tyyppi:  Kunta
 – Pormestari:  Antonio Román Jasanada
Pinta-ala:  
 – Kokonaispinta-ala:  235,51 km²
Korkeus:  708 m
Väkiluku (2016):  83 633
 – Väestötiheys:  355 as./km²
 
 www.guadalajara.es 
Infobox OKVirheellinen NIMI-arvo: 
Guadalajara on kaupunki, joka sijaitsee samannimisessä maakunnassa Espanjassa. Vuonna 2016 kaupungin asukasluku oli 83 633 asukasta.
Kuvia

Kaupungintalo
Iglesia de los Remedios
Iglesia de San Ginés
Palacio del Infantado
Concatedral de Santa María
Panteón de la Duquesa de Sevillano
Torreón de Álvar Fáñez (vas.) ja Parque de la Huerta de San Antonio
Patio del palacio de Antonio de Mendoza
Iglesia de San Francisco
Álvar Fáñezin patsas
Ystävyyskaupungit

Guadalajaran ystävyyskaupunkeja ovat seuraavat:
Livorno
Roanne
Parma
Guadalajara
Nitra
Nuneaton
Guadalajara de Buga
Aiheesta muualla

Kuvia tai muita tiedostoja aiheesta Guadalajara Wikimedia Commonsissa
Kaupungin kotisivut (espanjaksi)
Haaremiyrtit

| Haaremiyrtit |
| --- | --- |
 Turnera ulmifolia
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malpighiales
Heimo::  Passiokasvit Passifloraceae
Alaheimo::  Turneroideae
Suku::  Haaremiyrtit Turnera  L.
Tyyppilaji
 Turnera ulmifolia L. (1753) 
Katso myös
   Haaremiyrtit Wikispeciesissä   Haaremiyrtit Commonsissa 
Infobox OKNimi-testi OK: 
Haaremiyrtit (Turnera) on kasvisuku, joka kuuluu passiokasveihin (Passifloraceae) tai heimoon Turneraceae. Siihen sisältyy muun muassa lääkekasvina kasvatettu amerikanhaaremiyrtti (Turnera diffusa).
Aiheesta muualla

Finto: Kassu – Kasvien suomenkieliset nimet: Turnera
Gepardi (sarjakuvahahmo)

Gepardi (eng. Cheetah) on kuvitteellinen hahmo, joka esiintyy DC Comicsin sarjakuvissa, yleensä supersankari Ihmenaisen suurena toistuvana vastustajana. Hahmon loivat William Moulton Marston ja H. G. Peter, ja se debytoi alun perin syksyllä 1943 tarinassa Wonder Woman #6. Gepardista on ollut neljä eri inkarnaatiota hahmon debyytin jälkeen: Priscilla Rich (Golden ja Silver Agen tarinoissa), Deborah Domaine (Bronze Agen tarinoissa), tohtori Barbara Ann Minerva (Post Crisis tarinoissa ja nykyinen Gepardi) ja Sebastian Ballesteros (miesversio Gepardista, joka otti roolin lyhyesti vuonna 2001). Vuonna 2009 Cheetah valittiin IGN:n kaikkien aikojen 69. suurimmaksi sarjakuvapahikseksi.
Muussa mediassa

Priscilla Richin versio Gepardista esiintyi Superystävät animaatiosarjassa, jossa häntä ääninäytteli Marlene Aragon.
Elokuvassa Wonder Woman 1984 (2020) Gepardia näytteli Kristen Wiig.
Animaatiosarjoissa Justice League ja Justice League Unlimited Gepardia ääninäytteli Sheryl Lee Ralph.
Animaatiosarjassa Batman – pelottomat Gepardia ääninäytteli Morena Baccarin.
Vuoden 2015 nettisarjassa DC Super Hero Girls Gepardia ääninäytteli Tara Strong. Sarjassa Gepardi nähdään supersankarien koulun oppilaana, joka harvoin onnistuu tekemään mitään hyvää. Gepardi on yksi harvoista koulun antisankareista, jota ei kertaakaan valittu kuukauden sankariksi. Gepardi esiintyi myös vuoden 2019 sarjassa.
Gepardi esiintyy animaatioelokuvassa Justice League Doom, jossa häntä ääninäyttelee Claudia Black.
Gepardi esiintyy animaatioelokuvassa Catwoman: Hunted, jossa häntä ääninäyttelee Kirby Howell-Baptiste.
Videopeleissä

Gepardi esiintyy pelattavana hahmona Justice League Task Force -pelissä.
Gepardi esiintyy pomovastuksena pelissä Justice League: Injustice for All.
Gepardi esiintyy pelattavana hahmona Injustice 2 -pelissä, jossa häntä ääninäyttelee Erica Luttrell.
HMS Hector (1774)

| HMS Hector |
| --- | --- |


Aluksen vaiheet
Rakentaja:  Adams, Deptford
Kölinlasku:  huhtikuu 1771
Laskettu vesille:  27. toukokuuta 1774
Palveluskäyttöön:  marraskuu 1776
Poistui palveluskäytöstä:  romutettu 1816
Tekniset tiedot
Uppouma:  1 622 bm
Pituus:  51,36 m (tykkikansi) 42,19 m (köli)
Leveys:  14,25 m
Syväys:  6,1 m
Koneteho:  täystakiloitu purjealus
Miehistöä:  600
Aseistus
Aseistus:  74 tykkiä
HMS Hector oli Britannian kuninkaallisen laivaston vuonna 1774 vesillelaskettu Royal Oak -luokan 74-tykkinen kolmannen luokan linjalaiva.
Valmistus

Alus tilattiin 14. tammikuuta 1771 Henry Adamsilta ja John Barnardilta Deptfordista, missä köli laskettiin huhtikuussa. Alus laskettiin vesille 27. toukokuuta 1774 ja valmistui 24. kesäkuuta Deptfordin laivastontelakalla.
Palvelus

Hector, HMS Kent ja HMS Cruelle ajoivat 9. toukokuuta 1801 tuloksetta takaa Ranskan laivaston korvettia Heliopolista, joka pakeni Aleksandrian satamaan.
Alus otettiin palvelukseen heinäkuussa 1806 vankilalaivana Plymouthiin, missä se romutettiin helmikuussa 1816.
Hattu (vuori)

Hatten
Hatten nähtynä lounaasta toukokuussa 2009
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 075 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Hattu (norj. Hatten, pohjoissaameksi Háhtta) on Skandeihin kuuluva vuorenhuippu Omasvuonon kunnassa Pohjois-Norjassa. Huipun korkeus merenpinnan tasosta on 1 075 metriä.
HMS Heliotrope (1915)

| HMS Heliotrope |
| --- | --- |

Aluksen vaiheet
Rakentaja:  Lobnitz and Company, Renfrew
Laskettu vesille:  10. syyskuuta 1915
Palveluskäyttöön:  lokakuu 1915
Loppuvaihe:  romutettu 1935
Tekniset tiedot
Uppouma:  1 200 t
Pituus:  81,70 m
Leveys:  10,20 m
Syväys:  3,408 m
Koneteho:  1 800 ihp
Nopeus:  16,5 solmua
Miehistöä:  79
Aseistus
Aseistus:  2 x 4,7" (120 mm) tykkiä 2 x 3 naulan (47 mm) ilmatorjuntatykkiä
HMS Heliotrope (viirinumerot T37 ja T41) oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.
Valmistus

Alus tilattiin Lobnitz and Companyltä Renfrew'stä, joka laski kölin West Yardilla telakkanumerolla 805. Alus laskettiin vesille 10. syyskuuta 1915 ja valmistui lokakuussa.
Palvelus

Alus myytiin 7. tammikuuta 1935 Metal Industriesille romutettavaksi ja romutettiin Charlestownissa.
HMS Superb (1842)

| HMS Superb |
| --- | --- |


Aluksen vaiheet
Rakentaja:  Pembroken telakka
Kölinlasku:  marraskuu 1838
Laskettu vesille:  6. syyskuuta 1842
Palveluskäyttöön:  13. joulukuuta 1844
Loppuvaihe:  romutettu 1869
Tekniset tiedot
Uppouma:  2 583 42/94 bm
Pituus:  57,91 m (tykkikansi) 46,79 m (köli)
Leveys:  17,37 m
Syväys:  7,11 m
Miehistöä:  645
Aseistus
Aseistus:  78 tykkiä
HMS Superb oli Britannian kuninkaallisen laivaston vuonna 1842 vesillelaskettu Vanguard-luokan 80-tykkinen toisen luokan linjalaiva.
Valmistus

Alus tilattiin Pembroken telakalta, missä köli laskettiin marraskuussa 1838. Se laskettiin vesille 6. syyskuuta 1842 ja valmistui 26. huhtikuuta 1845 Plymouthista meripalvelukseen. Valmistuskustannukset olivat 54 979 puntaa, minkä lisäksi varustaminen maksoi 25 313 puntaa.
Palvelus

Palvelukseen ottamisen jälkeen alus liitettiin Kanaalin laivastoon päällikkönään Armar Lowry Corry. Helmikuussa 1845 alus siirrettiin kahdeksan aluksen muodostamaan koelaivueeseen. Palattuaan Kanaalin laivastoon alus osallistui 1847 Portugalin pieneen sisällissotaan kuningatar Maria II:n tueksi lähetetyssä Sir William Parkerin laivastossa. Toukokuussa osasto vaati kapinallisen Conde das Antasin meritse Tagus-joen suuhun siirrettävää joukko-osastoa antautumaan. Antasin kieltäydyttyä antautumasta brittien veneet valtasivat kuljetusalukset huolimatta rannikkopattereiden tulesta. Noin 3 000 kapinoivaa sotilasta vangittiin ja siirrettiin Fort St. Julianiin merijalkaväen vartioimana, kunnes portugalilaisjoukot ottivat vastuun vartioinnista.
Marraskuusta 1848 alus oli Välimeren laivastossa, kunnes se poistettiin  palveluksesta kesäkuussa 1852. Alus romutettiin vuonna 1869.
Hattuhylly

Hattuhylly voi tarkoittaa seuraavia:
naulakon yhteydessä oleva hylly
auton takaosassa oleva levymäinen rakenne
koronapelissä olevan alueen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hattuhylly”, voi hakea sivunnimihaulla, laajalla sivunnimihaulla tai tekstihaulla.